Jérôme Boateng
Jérôme Agyenim Boateng (; Berlin, 3. rujna 1988.) je njemačko-ganski nogometaš i njemački reprezentativac koji igra kao branič. Do 2023. godine igrao je za Lyon. Vrlo sposoban branič, Boateng primarno igra kao stoper, mada je jednako sposoban igrati i kao bek na obje strane. Fizički snažan i smiren, Boateng je poznat po čvrstim startovima te se smatra jednim od najboljih braniča na svijetu. 

Boateng je karijeru započeo u Herthi Berlin, gdje se preko juniorskih rangova probio do prve momčadi. Nakon jedne sezone u Herthi, potpisao je za Hamburger SV, gdje je postao integralni dio prve momčadi i pomogao klubu da dođe do dva uzastopna polufinala Europa lige. Nakon jedne neuspješne sezone u Manchester Cityju, godine 2011. potpisao je za Bayern s kojim će osvojiti niz nacionalnih i međunarodnih natjecanja. 

Boateng, iako Ganac, nastupao je za U-21 reprezentaciju Njemačke s kojom je 2009. godine osvojio UEFA U-19 Euro, nakon čega je pozvan u seniorsku reprezentaciju. Njemačku je predstavljao na Eurima 2012. i 2016. godine te na Svjetskim prvenstvima 2010. i 2014. godine; na potonjem je postao svjetski prvak. 

Njegov stariji brat je Kevin-Prince Boateng, koji igra za Ganu.

Njemački fudbaleri
Ganski fudbaleri
Fudbaleri ili nogometaši Hamburgera
Fudbaleri ili nogometaši Manchester Cityja
Fudbaleri ili nogometaši Bayern Münchena
Fudbaleri ili nogometaši Olympique Lyona
Svjetski prvaci u fudbalu